CELEX: 32014D0040
Language: hr
Date: 2014-01-28 00:00:00
Title: Provedbena odluka Vijeća 2014/40/ZVSP od 28. siječnja 2014. o provedbi Odluke 2011/423/ZVSP o mjerama ograničavanja protiv Sudana i Južnog Sudana

29.1.2014   
            
            
               HR
            
            
               Službeni list Europske unije
            
            
               L 26/38
            
         
      PROVEDBENA ODLUKA VIJEĆA 2014/40/ZVSP
   od 28. siječnja 2014.
   o provedbi Odluke 2011/423/ZVSP o mjerama ograničavanja protiv Sudana i Južnog Sudana
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak 2.,
   uzimajući u obzir Odluku Vijeća 2011/423/ZVSP od 18. srpnja 2011. o mjerama ograničavanja protiv Sudana i Južnog Sudana (1), a posebno njezin članak 6.,
   budući da:
   
               (1)
            
            
               Vijeće je 18. srpnja 2011. donijelo Odluku 2011/423/ZVSP kojom je provedena Rezolucija Vijeća sigurnosti Ujedinjenih naroda 1591 (2005) („UNSCR 1591 (2005)”) kojom je utvrđen popis pojedinaca koji su predmet zabrane putovanja i zamrzavanja imovine.
            
         
               (2)
            
            
               Odbor za sankcije osnovan u skladu s točkom 3. UNSCR-a 1591 (2005) izmijenio je taj popis 11. ožujka i 4. rujna 2013. te je dodao daljnje informacije o razlozima takvog uvrštavanja na popis.
            
         
               (3)
            
            
               Prilog Odluci 2011/423/ZVSP bi stoga trebalo u skladu s time izmijeniti,
            
         DONIJELO JE OVU ODLUKU:
   Članak 1.
   Prilog Odluci 2011/423/ZVSP zamjenjuje se Prilogom kako je utvrđen u Prilogu ovoj Odluci.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.
   
      Sastavljeno u Bruxellesu 28. siječnja 2014.
      
         
            Za Vijeće
         
         
            Predsjednik
         
         G. STOURNARAS
         
      
   
   
      (1)  SL L 188, 19.7.2011., str. 20.
   
      PRILOG
      
         
            „PRILOG
            
               POPIS OSOBA I SUBJEKATA IZ ČLANAKA 1. I 3.
            
            
                        1.
                     
                     
                        
                           Prezime, ime(na): ELHASSAN, Gaffar Mohammed
                        (alias Gaffar Mohmed ELHASSAN)
                        
                           Datum rođenja:24. lipnja 1952. Adresa: boravi u El Wahi, Omdurman, Sudan. Identifikacijski broj: broj identifikacijske iskaznice bivšeg pripadnika vojnih snaga: 4302. Druge informacije: (a) general-bojnik i zapovjednik zapadne vojne oblasti za sudanske oružane snage (SAF); (b) umirovljen iz sudanske vojske. Datum uvrštenja na popis UN-a:25. travnja 2006.
                        Dodatne informacije iz sažetka razloga za uvrštavanje na popis koje je dostavio Odbor za sankcije:
                        Skupina stručnjaka izvješćuje da im je general-bojnik Gaffar Mohammed ELHASSAN priopćio kako je imao izravno operativno zapovjedništvo (prvenstveno taktičko zapovjedništvo) nad svim elementima sudanskih oružanih snaga za vrijeme dok je bio zapovjednikom zapadne vojne oblasti. ELHASSAN je na položaju zapovjednika zapadne vojne oblasti bio od približno studenoga 2004. do početka 2006. Skupina stručnjaka raspolaže informacijom da je ELHASSAN bio odgovoran za kršenja točke 7. Rezolucije Vijeća sigurnosti 1591 jer je temeljem tog položaja zahtijevao (iz Kartuma) i odobrio (od 29. ožujka 2005.) prijenos vojne opreme u Darfur bez prethodnog odobrenja Odbora 1591. Sam ELHASSAN priznao je skupini stručnjaka da su letjelice, motori za letjelice i druga vojna oprema uneseni u Darfur iz drugih dijelova Sudana između 29. ožujka 2005. i prosinca 2005. Skupinu stručnjaka je primjerice izvijestio da su dva borbena helikoptera Mi-24 bez odobrenja unesena u Darfur između 18. i 21. rujna 2005.
                        Također se može osnovano pretpostaviti da je ELHASSAN kao zapovjednik zapadne vojne oblasti bio izravno odgovoran za odobravanje napadačkih vojnih letova u području oko Abu Hamre 23. i 24. srpnja 2005. te u području Jebel Moon u Zapadnom Darfuru 19. studenoga 2005. Borbeni helikopteri Mi-24 sudjelovali su u objema operacijama i navodno su u oba navrata otvorili vatru. Skupina stručnjaka izvješćuje da joj je ELHASSAN priopćio kako je on osobno, u svojstvu zapovjednika zapadne vojne oblasti, odobrio zahtjeve za zračnom podrškom i druge zračne operacije (vidjeti Izvješće skupine stručnjaka, S/2006/65, točke 266.–269.). General-bojnik Gaffar Mohammed ELHASSAN takvim je postupcima prekršio mjerodavne odredbe Rezolucije Vijeća sigurnosti 1591 i stoga ispunjava kriterije da ga Odbor odredi kao osobu protiv koje treba primijeniti sankcije.
                     
                  
                        2.
                     
                     
                        
                           Prezime, ime(na): HILAL, (Sheikh) Musa.
                        
                           Druge informacije: (a) vrhovni vođa plemena Jalul u Sjevernom Darfuru; (b) član Nacionalne skupštine Sudana; (c) Predsjednik Sudana imenovao ga je 2008. posebnim savjetnikom pri Ministarstvu za savezna pitanja. Datum uvrštenja na popis UN-a:25. travnja 2006.
                        Dodatne informacije iz sažetka razloga za uvrštavanje na popis koje je dostavio Odbor za sankcije:
                        U izvješću organizacije Human Rights Watch navodi se da raspolažu zabilješkom lokalnog ureda vlade u Sjevernom Darfuru od 13. veljače 2004. kojom se ‚sigurnosnim jedinicama na toj lokaciji’ zapovijeda da ‚dopuste aktivnosti mudžahedinâ i dragovoljaca pod zapovjedništvom šeika Muse HILALA na područjima (Sjevernog Darfura) i da osiguraju zadovoljenje njihovih osnovnih potreba.’ 400 pripadnika arapskih milicija izvelo je 28. rujna 2005. napad na sela Aro Sharrow (uključujući na tamošnji kamp za interno raseljene osobe), Acho i Gozmenu u Zapadnom Darfuru. Isto se tako smatra da je Musa HILAL bio prisutan tijekom napada na kamp za interno raseljene osobe u selu Aro Sharrow; njegov sin ubijen je u napadu Sudanske oslobodilačke vojske na Shareiju tako da je on od tada bio uključen u osobnu krvnu osvetu. Može se osnovano pretpostaviti da je on kao vrhovni vođa bio izravno odgovoran za te postupke i da je odgovoran za kršenja međunarodnog humanitarnog prava i ljudskih prava te za druga zlodjela.
                     
                  
                        3.
                     
                     
                        
                           Prezime, ime(na): SHARIF, Adam Yacub
                        (alias
                           (a) Adam Yacub Shant; (b) Adam Yacoub)
                        
                           Datum rođenja: oko 1976. Druge informacije: (a) zapovjednik Sudanske oslobodilačke vojske (SLA); (b) navodno preminuo 7. lipnja 2012.Datum uvrštenja na popis UN-a:25. travnja 2006.
                        Dodatne informacije iz sažetka razloga za uvrštavanje na popis koje je dostavio Odbor za sankcije:
                        Vojnici Sudanske oslobodilačke vojske pod zapovjedništvom Adama Yacuba Shanta prekršili su sporazum o prekidu vatre napadom na vojni kontingent Vlade Sudana koji je pratio konvoj kamiona nedaleko od Abu Hamre u Sjevernom Darfuru 23. srpnja 2005., pri čemu su ubijena tri vojnika. Nakon napada izvršena je pljačka vojnog oružja i streljiva Vlade. Skupina stručnjaka raspolaže informacijom prema kojoj se napad vojnika Sudanske oslobodilačke vojske dogodio i prema kojima je jasno da je bio organiziran; slijedom toga, bio je pomno planiran. Stoga se može osnovano pretpostaviti, kako je zaključila skupina stručnjaka, da je Shant, kao potvrđeni zapovjednik Sudanske oslobodilačke vojske na tom području, morao znati za napad i da ga je odobrio ili zapovjedio. Stoga snosi izravnu odgovornost za napad i ispunjava kriterije za uvrštavanje na popis.
                     
                  
                        4.
                     
                     
                        
                           Prezime, ime(na): BAREY Gabril Abdul Kareem
                        (alias
                           (a) General Gibril Abdul Kareem BAREY; (b)‚Tek’).
                        
                           Adresa: boravi u Tineu, na sudanskoj strani granice s Čadom. Druge informacije: zapovjednik na terenu Nacionalnog pokreta za reforme i razvoj (NMRD). Datum uvrštenja na popis UN-a:25. travnja 2006.
                        Dodatne informacije iz sažetka razloga za uvrštavanje na popis koje je dostavio Odbor za sankcije:
                        BAREY je odgovoran za otmicu osoblja misije Afričke unije (AMIS) u Darfuru tijekom listopada 2005. BAREY otvoreno pokušava zastrašivanjem omesti misiju Afričke unije; tako je primjerice prijetio rušenjem helikoptera Afričke unije (AU) na području Jebel Moon u studenome 2005. Takvim postupcima BAREY je jasno prekršio Rezoluciju Vijeća sigurnosti 1591 tako što je zaprijetio stabilnosti u Darfuru te ispunjava kriterije da ga Odbor odredi kao osobu protiv koje treba primijeniti sankcije.”